Nach 2 Nächt gots denn widr Richtig Festland. Alli Stiige in Bus in Richtig Phnom Penh, usser de Martin, d'Maggie (die anderi WEC Leiterin, wo ich grad binere wohn) und ich. Mir fahre in die anderi Richtig ins Dorf ine wunderschöns resort. E Bungalow am Hang wartet dört uf uns mit ere Ussicht über d'Küste uffs  Meer. Ha mi gfühlt wie in dr Toskana. Und zum das z'Unterstriiche sind mer denn au go Pizza ässe. Mir händ denn 2 wundervolli, entspannendi, mit intensive diskussione gfüllti Täg verbrocht. Händ Brunch gässe bis uns d'Ohre gwagglet händ und sind go volleyball spiile mit de Iiheimische.